

**MESTO KOLÁROVO**

# KOLEKTÍVNA ZMLUVA

## uzavretá medzi

ZO OZ PšaV v Kolárove a zamestnávateľmi v oblasti škôl a školských zariadení v originálnej kompetencii Mesta Kolárovo

# KOLEKTÍVNA ZMLUVA

 V súlade s ustanovením § 231 Zákonníka práce a zákona č. 2/1991 Zb. o kolektívnom vyjednávaní v znení neskorších predpisov a podľa zákona č. 553/2003 Z. z. o odmeňovaní niektorých zamestnancov pri výkone prác vo verejnom záujme a o zmene a doplnení niektorých zákonov (ďalej len „zákon o odmeňovaní“).

##### **Článok 1**

#### **Zmluvné strany**

Základná organizácia odborového zväzu pracovníkov školstva a vedy v Kolárove, splnomocnenou na kolektívne vyjednávanie a uzatvorenie kolektívnej zmluvy

 so sídlom: Lesná 10, 946 03 Kolárovo

 zastúpená: Bc. Anikó Szabó, predsedkyňou ZO OZ PšaV

 (ďalej len ZO OZ PšaV, alebo odborová organizácia)

Zamestnávateľ:           Mesto Kolárovo

                                    so sídlom: Kostolné nám. 1, 946 03 Kolárovo

                                zastúpené: Árpádom Horváthom, primátorom mesta

                                    IČO: 00306517

                                DIČ: 2021014776

                                    Za zamestnávateľov:

* Školská jedáleň, Lesná 8, Kolárovo
* Školská jedáleň, Školská 6, Kolárovo
* Školská jedáleň, Rábska 14, Kolárovo

                                    (ďalej zamestnávateľ, alebo Mesto Kolárovo)

Zamestnávateľ:          Materská škola s vyučovacím jazykom maďarským-

 Óvoda,

Brnenské námestie 16, 946 03 Kolárovo (Školská jedáleň, Brnenské nám. 16, Kolárovo, VŠJ Lesná 8 ako súčasť Materskej školy s vyučovacím jazykom maďarským – Óvoda, Brnenské nám. 16, Kolárovo 946 03)

 so sídlom: Brnenské námestie 16., 946 03 Kolárovo

 zastúpená riaditeľkou: Mgr. Marianou Marosiovou

 IČO: 37961047,

 DIČ: 2021767858

                                   (ďalej zamestnávateľ, alebo MŠ Brnenské)

Zamestnávateľ:           Materská škola, Lesná 10, Kolárovo

                                    so sídlom: Lesná 10, 946 03 Kolárovo

                                zastúpená riaditeľkou: Helenou Pálovicsovou

                                    IČO: 42211981

                                    DIČ: 2023659363

                                    (ďalej zamestnávateľ, alebo MŠ Lesná 10)

Zamestnávateľ:           Centrum voľného času - Szabadidőközpont, Mostová

 2, Kolárovo

                                    so sídlom: Mostová 2, 946 03 Kolárovo

                                zastúpený riaditeľom: PaedDr. László Kulich

                           IČO: 42335281

 DIČ: 2023840258

                                     (ďalej zamestnávateľ, alebo CVČ)

Zamestnávateľ:            Základná umelecká škola – Művészeti Alapiskola,

 Kostolné nám. 10, Kolárovo

                                     so sídlom: Kostolné nám. 10, 946 03 Kolárovo

                                 zastúpený riaditeľom: Jánom Paszmárom

                            IČO: 37867059

 DIČ: 2021678637

                                     (ďalej zamestnávateľ, alebo ZUŠ-MA)

##### **Článok 2**

#### **Všeobecné ustanovenia**

Cieľom tejto kolektívnej zmluvy je udržať sociálny zmier, a preto zmluvné strany budú pri riešení vzájomných vzťahov prednostne používať prostriedky kolektívneho vyjednávania.

1. Táto kolektívna zmluva sa vzťahuje na členov škôl a školských zariadení podľa dole udeleného zoznamu:
* Centrum voľného času – Szabadidőközpont, Mostová 2, Kolárovo
* Základná umelecká škola – Művészeti Alapiskola, Kostolné nám. 10, Kolárovo
* Materská škola s vyučovacím jazykom maďarským – Óvoda, Brnenské nám.16, Kolárovo, Školská jedáleň, Brnenské nám. 16, Kolárovo, VŠJ Lesná 8 ako súčasť Materskej školy s vyučovacím jazykom maďarským – Óvoda, Brnenské nám.16, Kolárovo
* Materská škola, Lesná 10, Kolárovo
* Školská jedáleň, Lesná 8, Kolárovo
* Školská jedáleň, Školská 6, Kolárovo
* Školská jedáleň, Rábska 14, Kolárovo,

ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov na rok 2022 /ďalej len “kolektívna zmluva”/ je uzatvorená v súlade s § 2 ods. 3 písm. d/ zákona č. 2/1991 Zb. o kolektívnom vyjednávaní v znení neskorších predpisov /ďalej len “zákon o kolektívnom vyjednávaní”/.

1. Kolektívna zmluva je záväzná pre zriaďovateľa podľa čl. 1 a pre čl. 2., s tým, že pre školské jedálne s právnou subjektivitou zriaďovateľom a zamestnávateľom je tá istá právnická osoba a pre všetkých zamestnávateľom uvedených v § 1 ods. 1 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov /“zákon o odmeňovaní”/.

Odborová organizácia má právnu subjektivitu podľa zákona č. 83/1990 Zb. o združovaní občanov v znení neskorších predpisov a podľa článku 5 ods. 7 prvá veta stanov Odborového zväzu pracovníkov školstva a vedy na Slovensku.

Oprávnenie zástupcov rokovať a uzatvárať túto kolektívnu zmluvu vyplýva z článku 1 ZO OZ PšaV na Slovensku a z plnomocenstva:

 predseda výboru Rady ZO OZ PšaV v Kolárove: Bc. Anikó Szabó.

1. Na účely tejto kolektívnej zmluvy sa môže používať na spoločne označenie odborovej organizácie a zamestnávateľa označenie „zmluvné strany“ namiesto označenia kolektívna zmluva skratka „KZ“, namiesto označenia Zákonníka práce skratka „ZP“.

4. Zamestnávateľ uznáva v zmysle § 231 a § 232 ZP, ako svojho zmluvného partnera na uzatvorenie tejto kolektívnej zmluvy odborovú organizáciu:

 ZO OZ PšaV

Odborová organizácia uznáva zamestnávateľa ako zmluvného partnera na rokovanie a uzatváranie tejto KZ. Zmluvné strany sa zaväzujú, že nebudú v budúcnosti počas účinnosti tejto KZ spochybňovať vzájomné oprávnenie vystupovať ako zmluvná strana tejto kolektívnej zmluvy.

 5. Táto kolektívna zmluva upravuje vzťahy medzi zmluvnými stranami, práva a povinnosti zamestnávateľa, zamestnancov a odborovej organizácie v oblasti priaznivejších úprav pracovných podmienok vrátane platových podmienok a podmienok zamestnávania.

 6. Táto kolektívna zmluva je platná pre zmluvné strany a zamestnancov, ktorí sú u zamestnávateľa v pracovnom pomere na ustanovený týždenný pracovný čas a v pracovnom pomere na kratší pracovný čas. KZ sa nevzťahuje na zamestnancov zamestnávateľa, ktorí u neho pracujú na dohodu o prácach vykonaných mimo pracovného pomeru.

7.

1. Zmluvné strany rešpektujú obdobie platnosti tejto KZ, ako obdobie sociálneho zmieru s výnimkou ak dôjde k zmene KZ.
2. V prípade prerušenia sociálneho zmieru môžu zmluvné strany použiť aj krajné prostriedky na riešenie kolektívneho sporu, t.j. štrajk a výluku, pri splnení zákonných podmienok stanovených v zák. č. 2/1991 Zb. o kolektívnom vyjednávaní a podmienok uvedených v tejto časti KZ.
3. Právo zamestnancov na štrajk, zaručené článkom 37 ods. 4 Ústavy Slovenskej republiky a Listinou základných práv a slobôd, kým nie je ustanoveniami predchádzajúcich odsekov, a ničím iným obmedzené a zmluvné strany sa zaväzujú nespochybňovať.

8.

1. Kolektívnym sporom zmluvné strany rozumejú spor o uzatvorenie KZ alebo spor o uzatvorenie dodatkom KZ, alebo spor o plnenie záväzku z KZ (ak nevzniká z neho nárok priamo zamestnancovi) v dobe účinnosti KZ alebo v dobe účinnosti jednotlivých záväzkov z nej.
2. Zmluvné strany sa zaväzujú, ak kolektívny spor nevyriešia rokovaním do 30 dní od predloženia návrhu na uzatvorenie KZ, jej dodatku, alebo návrhu na vyriešenie sporu o plnenie záväzku z KZ, využiť sprostredkovateľa na riešenie sporu, zapísaného v zozname sprostredkovateľov na Ministerstve práce, sociálnych vecí a rodiny Slovenskej republiky (ďalej ministerstvo).
3. Zmluvné strany sa zaväzujú, ak kolektívny spor nevyriešia pred sprostredkovateľom podľa predchádzajúceho odseku, využiť na základe spoločnej dohody rozhodcu zapísaného na ministerstve, aby rozhodol ich kolektívny spor.

9.

1. Zmluvné strany sa zaväzujú rešpektovať právo zamestnanca na uplatnenie svojich individuálnych nárokov z pracovno-právnych vzťahov a z tejto KZ na súde, bez jeho obmedzenia v právach a povinnostiach v porovnaní s ostatnými zamestnancami.
2. Zmluvné strany sa dohodli, že pri riešení sťažností zamestnanca budú postupovať objektívne, podľa zákona o sťažnostiach. Za tým účelom sa zaväzujú upraviť podrobnejšie postup riešenia sťažnosti zamestnancov v pracovnom poriadku tak, aby každá sťažnosť bola prešetrená a výsledok oznámený zamestnancovi do 60 pracovných dní od jej doručenia zmluvnej strane.
3. Právnu pomoc členom ZO zabezpečuje na svoj náklad odborová organizácia.

10.

1. Zmluvné strany sa dohodli, že budú racionálne riešiť zabezpečenie nevyhnutnej prevádzkovej činnosti odborovej organizácie, aby mohla riadne vykonávať svoje poslanie.
2. Zamestnávateľ sa zaväzuje poskytnúť priestory na vzdelávacie činnosti, na zasadnutia odborových orgánov a na slávnostné podujatia ZO.
3. Zamestnávateľ bude pozývať na riaditeľský aktív predsedu ZO ŠZ.
4. Zamestnávateľ poskytne pracovné voľno a vyplatí mzdu funkcionárom výboru ZO ŠZ v potrebnom rozsahu ( § 240 ZP ).

11.

1. Odborová organizácia sa zaväzuje po dobu účinnosti tejto KZ dodržiavať sociálny zmier so zamestnávateľom v zmysle článku 2 tejto KZ.
2. Odborová organizácia sa zaväzuje informovať zamestnávateľa o situácii vedúcej k porušeniu sociálneho zmieru z jej strany zamestnancov.
3. Odborová organizácia sa zaväzuje prizývať na zasadnutia svojich najvyšších orgánov zástupcu zamestnávateľa za účelom hodnotenia plnenia záväzkov z KZ.

#### **Článok 3**

***Pracovné podmienky a podmienky zamestnávania***

 1. Pracovný čas zamestnanca je 37 a ½ hodiny týždenne, pracovný čas zamestnanca, ktorý má pracovný čas rozvrhnutý tak, že pravidelne vykonáva prácu striedavo v oboch zmenách v dvojzmennej prevádzke je 36 a ¼ hodiny týždenne, prestávka na jedenie a oddych v dĺžke 30 min. sa do pracovného času nezapočítava.

V súlade § 4 ods. 7 Vyhlášky č. 99/2016 Z. z. Ministerstva zdravotníctva Slovenskej republiky o podrobnostiach o ochrane zdravia pred záťažou teplom a chladom pri práci v znení neskorších predpisov, za mimoriadne teplých dní v letných mesiacoch pri prekročení prístupných hodnôt mikroklimatických podmienok je možné po schválení zamestnávateľa, prijať primerané opatrenia na zdravie pre všetkých zamestnancov.

 2.

1. Pedagogickí zamestnanci v MŠ pracujú na zmeny podľa pracovného času vymedzeného v pracovnom poriadku. Začiatok druhej zmeny je 11,00 hod. a koniec o 18,30 hod., pričom pedagogický zamestnanec činnosti súvisiace s pedagogickou prácou môže vykonávať na pracovisku alebo mimo pracoviska. Podľa takto určeného pracovného času vzniká pedagogickému pracovníkovi právo na príplatok za zmennosť.
2. Pracovný čas školníka materských škôl je rozdelený na dve časti, tzn. trvá od 6,00 hod. do 11,30 hod. a poobede od 14,30 hod. do 16,30 hod. Na základe toho školníkovi materských škôl vzniká právo na príplatok za zmennosť.
3. Príplatok za zmennosť činí 5% platovej tarify prvého platového stupňa podľa §13 zákona č. 553/2003 Z.z. v znení neskorších predpisov.

 3. Základná výmera dovolenky je päť týždnov. Dovolenka vo výmere šiestich týždňov patrí zamestnancovi, ktorí do konca kalendárneho roka dovrší najmenej 33 rokov veku, ktorý sa trvale stará o dieťa.

 Dovolenka riaditeľa školy, riaditeľa školského výchovno-vzdelávacieho zariadenia, učiteľa, pedagogického asistenta, odborného zamestnanca v rámci pedagogickej činnosti a vychovávateľa je deväť týždňov v kalendárnom roku.

Zostatok dovolenky z predchádzajúceho roka je možné čerpať do 31.12 príslušného kalendárneho roka.

1. Zamestnávateľ poskytne zamestnancovi na požiadanie v druhom polroku 2022 pracovné voľno s náhradou funkčného platu v rozsahu 1 pracovný deň.

Zamestnávateľ poskytne zamestnancovi, ktorého pracovný pomer trvá ku dňu 31. decembru 2021 najmenej šesť mesiacov, odmenu podľa § 20 ods. 1 písm. a zákona o odmeňovaní v sume 350,- €. Nárok na poskytnutie odmeny nevzniká zamestnancovi, ktorému ku dňu 31. decembra 2021 plynie výpovedná doba okrem zamestnanca, ktorému bola daná výpoveď z dôvodu podľa § 63 ods. 1 písm. a, b alebo c Zákonníka práce.

Odmena sa vyplatí v mesiaci máj-jún 2022 vo výplate za mesiac apríl-máj 2022.

Ak zamestnanec vykonáva prácu v kratšom týždennom čase, ako je ustanovený týždenný pracovný času zamestnávateľa, odmena podľa prvej vety sa pomerne kráti.

6. Zamestnávateľ vyplatí zamestnancom, s ktorým skončí pracovný pomer z dôvodu uvedených v § 63 ods. 1 písm. a, b Zákonníka práce odstupné vo výške trojnásobku funkčného platu, ak pracovný pomer zamestnanca trval u zamestnávateľa najmenej päť rokov, patrí mu odstupné v sume štvornásobku funkčného platu.

Zamestnanec môže kedykoľvek počas výpovednej doby skončiť pracovný pomer, bude mu vyplatené odstupné v plnej výške.

Odstupné vyplatí zamestnávateľ zamestnancovi v najbližšom výplatnom termíne pre výplatu mzdy, ak sa so zamestnancom nedohodne inak.

7. Pri prvom skončení pracovného pomeru po nadobudnutí nároku na starobný dôchodok, alebo invalidný dôchodok, ak pokles schopnosti vykonávať zárobkovú činnosť je viac ako 70 %, zamestnávateľ poskytne zamestnancovi odchodné nad rozsah ustanovený v § 76a ods. 1 Zákonníka práce v sume jedného funkčného platu zamestnanca. Pri prvom skončení pracovného pomeru a po priznaní predčasného starobného dôchodku zamestnávateľ poskytne zamestnancovi odchodné nad rozsah §76a ods. 2 Zákonníka práce v sume jedného funkčného platu zamestnanca.

Zamestnávateľ nie je povinný poskytnúť zamestnancovi odchodné, ak jeho pracovný pomer skončil podľa § 68 ods. 1 Zákonníka práce.

8. Výpoveď alebo okamžité skončenie pracovného pomeru zo strany zamestnávateľa, zamestnávateľ prerokuje s predsedom Rady ZO OZ PšaV. ~~V zmysle §48 ods. 4 písm. d., zákona 311/2001 Z.z. v znení neskorších predpisov Základná umelecká škola Kolárovo môže opätovne dohodnúť pracovný pomer na určitú dobu pred uplynutím šiestich mesiacov po skončení predchádzajúceho pracovného pomeru na určitú dobu medzi tými istými účastníkmi.~~

1. Výška príspevku zamestnávateľa na doplnkové dôchodkové sporenie v zamestnávateľských zmluvách uzatvorených počas roka 2022 je vo výške 2 % z objemu zúčtovaných platov zamestnancov zúčastnených na doplnkovom dôchodkovom sporení.
2. U zamestnávateľa, u ktorého sa v podnikovej kolektívnej zmluve uzatvorenej do 31. decembra 2021 dohodla určitá výška platenia príspevkov na doplnkové dôchodkové sporenie, a u zamestnávateľa, ktorýuzatvoril zamestnávateľskú zmluvu s doplnkovou dôchodkovou spoločnosťou do 31. decembra 2021, zostáva dohodnutá výška platenia príspevkov zachovaná a v roku 2022 je vo výške 2% z objemu zúčtovaných platov zamestnancov zúčastnených na doplnkovom dôchodkovom sporení.
3. Celkový prídel do sociálneho fondu je tvorený:

a/ povinným prídelom vo výške 1 % a

b/ ďalším prídelom najmenej vo výške 0,05 %

* zo súhrnu hrubých platov zúčtovaných zamestnancom na výplatu za kalendárny rok na základe Kolektívnej zmluvy vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003. , ~~pre Materská škola, Lesná 10, Kolárovo, pre Materská škola s vyučovacím jazykom maďarským Óvoda, Brnenské námestie 16. 946 03 Kolárovo (Školská jedáleň, Brnenské nám. 16, VŠJ Lesná 8 Kolárovo ako súčasť Materskej školy s vyučovacím jazykom maďarským – Óvoda, Brnenské nám. 16, Kolárovo 94603), pre Centrum voľného času - Szabadidőközpont, Mostová 2, Kolárovo, pre Základná umelecká škola – Művészeti Alapiskola, Kostolné nám. 10, Kolárovo.~~
* ~~Pre zamestnancov pracujúcich v školských zariadeniach bez právnej subjektivity Školská jedáleň, Lesná 8, Kolárovo, Školská jedáleň, Školská 6, Kolárovo, Školská jedáleň, Rábska 14, Kolárovo.~~

~~Celkový prídel do sociálneho fondu je tvorený:~~

~~a/ povinným prídelom vo výške 1 % a~~

~~b/ ďalším prídelom najmenej vo výške 0,5 %~~

~~zo súhrnu hrubých platov zúčtovaných zamestnancom na výplatu za kalendárny rok platnosť od 1. januára 2016.~~

1.
2. Zamestnávateľ umožní zamestnancom v prípade záujmu účasť na doplnkovom dôchodkovom sporení a so odborovým orgánom dohodne konkrétne podmienky, najmä výber poisťovne, okruh zamestnancov, výšku príspevku a spôsob platenia zamestnanca a zamestnávateľa, ako aj výšku poskytnutého príspevku. Výška príspevku zamestnávateľa na doplnkové dôchodkové sporenie v zamestnávateľských zmluvách je 2 % z objemu zúčtovaných platov zamestnancov zúčastnených na doplnkovom dôchodkovom sporení. ~~Zamestnávateľ sa zaväzuje uskutočniť výplatu raz mesačne najneskôr v trinásty deň po ukončení predchádzajúceho mesiaca~~.
3. ~~Zamestnávateľ sa zaväzuje plat zasielať zamestnancom na osobné účty, ktoré si zriadili v peňažných ústavoch podľa vlastného výberu.~~
4. Zmluvné strany sa dohodli, že zamestnávateľ zabezpečí úhradu členských príspevkov formou zrážky zo mzdy členom základnej organizácie na základe ich predchádzajúceho písomného súhlasu vo výške 0,50 %. Takto získané členské príspevky zamestnávateľ poukáže na účet OZ PšaV na Slovensku č. IBAN: SK82 0900 0000 0000 1149 1378, var. symbol: pre CVČ Mostová 2, Kolárovo - 7310141401, pre MŠ Brnenské nám. 16, Kolárovo – 7310142401, pre MŠ Lesná 10, Kolárovo - 7310143401, pre ZUŠ Kostolné nám. 10, Kolárovo – 7310144401, pre ŠJ Kostolné nám. 1, Kolárovo – 7310145401, konštantný symbol 0138. Adresa: OZ PšaV na Slovensku, Vajnorská 1, 815 70 Bratislava.
5. Odmeňovanie zamestnancov je stanovené na základe zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme o zmene a doplnení niektorých zákonov, v zmysle Nariadenia vlády SR č. 388/2018 Z. z., ktorým sa ustanovujú zvýšené stupnice platových taríf zamestnancov pri výkone prác vo verejnom záujme.
6. V zmysle §19 zákona č. 553/2001 Z. z. zákon o odmeňovaní , zmluvné strany sa dohodli na čerpaní náhradného voľna za prácu nadčas.
7. Zamestnávateľ poskytne zamestnancom odmenu za pracovné zásluhy pri dosiahnutí 50 rokov veku života:
* Vo výške 50 % jeho funkčného platu, ak bol zamestnancom zamestnávateľa od 5 do 10 rokov
* Vo výške 75 % jeho funkčného platu, ak bol zamestnancom zamestnávateľa od 10 do 15 rokov
* Vo výške 100 % jeho funkčného platu, ak bol zamestnancom zamestnávateľa viac ako 15 rokov.
1. Zamestnávateľ poskytne zamestnancom odmenu za pracovné zásluhy pri dosiahnutí 60 rokov veku života:
* Vo výške 50 % jeho funkčného platu, ak bol zamestnancom zamestnávateľa od 10 do 15 rokov
* Vo výške 75 % jeho funkčného platu, ak bol zamestnancom zamestnávateľa od 15 do 20 rokov
* Vo výške 100 % jeho funkčného platu, ak bol zamestnancom zamestnávateľa viac ako 20 rokov.

Zamestnávateľ na vyplatenie týchto odmien poskytovaných zamestnancom podľa § 20 ods. 1 písm. c zákona č. 553/2002 Z. z. o odmeňovaní niektorých zamestnancov pri výkone práce vo verejnom záujme, vyčlení z objemu mzdových prostriedkov.

 17. Organizačné zmeny, výpovede, okamžité skončenie pracovného pomeru je zamestnávateľ povinní prerokovať s príslušným odborovým orgánom podľa § 74 ZP, inak sú neplatné.

***Článok 4***

***Spolurozhodovanie a súčinnosť zmluvných strán v pracovnoprávnej oblasti***

Zamestnávateľ sa zaväzuje plniť povinnosti vyplývajúce mu z právnych predpisov a zo Zákonníka práce.

 ***Článok 5***

***Bezpečnosť a ochrana zdravia pri práci***

1. Zamestnávateľ v rozsahu svojej pôsobnosti a v súlade s ustanoveniami § 147 ZP a § 6 až 10 zákona NR SR č. 140/2008 Z. z., ktorým sa mení a dopĺňa zákon č. 124/2006 Z. z. o BOZP a o zmene a doplnení niektorých zákonov v znení zákona č. 309/2007 Z. z. a o zmene a doplnení zákona č. 355/2007 Z. z., o ochrane, podpore a rozvoji verejného zdravia a o zmene a doplnení niektorých zákonov (ďalej len „zákon o BOZP“) sa zaväzuje sústavne zaisťovať bezpečnosť a ochranu zdravia zamestnancov pri práci a na ten účel vykonávať potrebné opatrenia vrátane zabezpečovania prevencie, potrebných prostriedkov a vhodného systému na riadenie ochrany práce.

2. Odborová organizácia má právo vykonávať kontrolu nad stavom BOZP u zamestnávateľa.

3. Odborová organizácia v záujme toho bude v súlade s § 149 ZP

1. Kontrolovať ako zamestnávateľ plní svoje povinnosti v starostlivosti o BOZP a či sústavne vytvára podmienky bezpečnej a zdravotne neškodnej práce, pravidelne preverovať pracovisko a zariadenie zamestnávateľa pre zamestnancov, kontrolovať hospodárenie zamestnávateľa s osobnými ochrannými pracovnými prostriedkami,
2. Kontrolovať či zamestnávateľ riadne vyšetruje pracovné úrazy, zúčastňovať sa na zisťovaní príčin pracovných úrazov a chorôb z povolania, prípadne ich sami vyšetrovať,
3. Požadovať od zamestnávateľa odstránenie nedostatkov v prevádzke na strojoch a zariadeniach,
4. Upozorňovať zamestnávateľa na prácu nadčas a nočnú prácu, ktorá by ohrozovala bezpečnosť a ochranu zdravia zamestnancov,
5. Zúčastňovať sa na rokovaniach o otázkach BOZP.

4. Jeden krát za rok rozsah a podmienky poskytovania osobných ochranných pracovných prostriedkov v súlade s NV SR č. 504/2002 Z. z. o podmienkach poskytovania osobných ochranných prostriedkov.

***Článok 6***

***Zdravotnícka a rekreačná starostlivosť***

1. Zamestnávateľ sa zaväzuje :

* 1. umožniť preventívne lekárske prehliadky zdravotného stavu zamestnanca.
	2. vybaviť pracoviská príslušnými hygienickými pomôckami a stav lekárničiek udržiavať v zmysle platných noriem.

2. Zamestnávateľ prispeje zo sociálneho fondu na liečebno- rekreačné aktivity podľa finančných možností ZO ŠZ.

3. Zamestnávateľ zabezpečí využívanie športových priestorov pre zamestnancov na školách a školských zariadeniach v mimopracovnom čase zdarma: telocvične, ihriská.

***Článok 7***

***Stravovanie***

 1. Za podmienky dodržiavania príslušných hygienických, zdravotných a iných noriem všetci zamestnanci majú nárok stravovať sa v školskej jedálni (na pracovisku). Ceny jedál musia byť zachované bez zisku pre prevádzkovateľa ŠJ. Zamestnávateľ umožní odber stravy do obedára.

2. Cena stravnej jednotky je 1,99 Eur a prípadne sa upravuje v zmysle neskorších právnych predpisov z čoho 55% hradí zamestnávateľ.

3. Zamestnancom ZUŠ-MA a CVČ sú poskytnuté jedálne kupóny na odber stravy v externých stravovacích zariadeniach. Zamestnanci CVČ z dôvodu toho, že im nie je umožnené vybrať dovolenku počas letných prázdnin majú nárok na jedálne kupóny aj počas dovolenky. Cena kupónov pre zamestnancom ZUŠ-MA a CVČ sa upravuje v zmysle neskorších právnych predpisov.

4. Zamestnancom zariadenia školského a predškolského stravovania poskytujú finančné príspevky na odber stravy v externých stravovacích zariadeniach počas pracovných dní keď nie je podávaná strava deťom resp. žiakom.

5. Zamestnávateľ umožní na základe žiadosti, aby zamestnanci a ich rodinný príslušníci (manžel resp. manželka) pri významných životných a pracovných príležitostiach mohli využívať priestory školskej jedálne bezplatne.

6. Zamestnanci ZUŠ-MA a MŠ Lesná 10, Kolárovo majú nárok na stravné lístky alebo na finančný príspevok na stravovanie aj v čase ich ospravedlnenej neprítomnosti v práci a to počas práceneschopnosti, počas čerpania riadnej dovolenky, počas pracovného voľna s náhradou mzdy, prekážok v práci, náhradného voľna, počas vykonania domácej práce a telepráce /home office/ alebo inej ospravedlnenej neprítomnosti v práci.

7. Zamestnávateľ je povinný umožniť zamestnancom výber medzi zabezpečením stravovania formou stravovacej poukážky alebo poskytnutím finančného príspevku na stravovanie. Zamestnávateľ určí primeranú lehotu na výber zo strany zamestnanca a minimálnu dobu, počas ktorej je zamestnanec viazaný svojím výberom na dobu 12 mesiacov, pričom zamestnávateľ si môže upraviť pravidlá, akým spôsobom sa bude realizovať výber zo strany zamestnanca.

***Článok 8***

***Starostlivosť o kvalifikáciu***

1. Zamestnávateľ sa zaväzuje starať sa o prehlbovanie kvalifikácie zamestnancov, prípadne jej zvyšovanie, dodržiavať § 3 ods. 3 a 5 zákona č. 552/2003 Z. z. a aby zamestnanci boli zamestnávaní prácami zodpovedajúcimi dosiahnutej kvalifikácii.

2. Zamestnancom, ktorí si zvyšujú kvalifikáciu a majú uzavreté príslušné dohody so zamestnávateľom, bude poskytovať pracovné úľavy a ekonomické zabezpečenie podľa platných predpisov.

3. Zamestnávateľ poskytne pedagogickému zamestnancovi a odbornému zamestnancovi pracovné voľno s náhradou funkčného platu v rozsahu

1. päť pracovných dní v kalendárnom roku na účasť na kontinuálnom vzdelávaní
2. ďalších päť pracovných dní na prípravu a vykonanie prvej atestácie alebo druhej atestácie.

4. Zamestnávateľ zamestnancovi uhradí výdavky spojené na školením (cestovné náhrada mzdy, poplatky na školenie) podľa vlastného uváženia s podmienkou, že zamestnanec v skutočnosti absolvoval školenie.

5. Poskytnuté pracovné voľno čerpá pedagogický zamestnanec alebo odborný zamestnanec po dohode so zamestnávateľom, spravidla, keď je obmedzená alebo prerušená prevádzka pracoviska.

6. Zamestnávateľ zabezpečí metodické usmerňovanie svojich zamestnancov.

***Článok 9***

***Pravidlá tvorby a použitia sociálneho fondu***

1. Sociálny fond tvorí zamestnávateľ podľa zákona č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov, v znení zákona č. 280/1995 Z. z. a v znení zákona č. 375/1996 Z. z. (ďalej zákona o SF) na financovanie sociálnej politiky a pravidlá jeho tvorby a použitia sú neoddeliteľnou súčasťou kolektívnej zmluvy. V súlade so zákonom o SF boli po dobu platnosti tejto KZ pri kolektívnom vyjednávaní dohodnuté tieto pravidlá tvorby a použitia prostriedkov sociálneho fondu (ďalej SF) :

1. Sociálny fond sa tvorí pravidelným prídelom
* vo výške 1,05 % zo súhrnu hrubých platov zúčtovaných zamestnancom na výplatu za kalendárny rok, pre

Materská škola, Lesná 10, Kolárovo,

Materská škola s vyučovacím jazykom maďarským Óvoda, Brnenské námestie 16. 946 03 Kolárovo (Školská jedáleň, Brnenské nám. 16, Kolárovo, VŠJ Lesná 8 ako súčasť Materskej školy s vyučovacím jazykom maďarským – Óvoda, Brnenské nám. 16, Kolárovo 94603)

Centrum voľného času - Szabadidőközpont, Mostová 2, Kolárovo,

Základná umelecká škola – Művészeti Alapiskola, Kostolné nám. 10, Kolárovo.

* vo výške 1,50 % zo súhrnu hrubých platov zúčtovaných zamestnancov na výplatu za kalendárny rok, pre zamestnancov pracujúcich v školských zariadeniach bez právnej subjektivity

Školská jedáleň, Lesná 8, Kolárovo,

Školská jedáleň, Školská 6, Kolárovo,

Školská jedáleň, Rábska 14, Kolárovo platnosť od 1. januára 2016.

1. Prostriedky do SF sa prevádzajú pravidelne vždy k 15. dňu v mesiaci vo výške jednej dvanástiny predpokladanej ročnej výšky objemu miezd a platov.
2. Prídel do SF má charakter vecných neinvestičných výdavkov.
3. Po skončení kalendárneho roka vykoná zamestnávateľ zúčtovanie zálohového prídelu do SF do konca februára nasledujúceho roka.
4. Nevyčerpané finančné prostriedky SF prechádzajú do nasledujúceho obdobia.
5. Prostriedky sa vedú na samostatnom účte zamestnávateľa.
6. Zamestnávateľ je povinný odsúhlasiť všetky výdavky zo SF s odborovou organizáciou.
7. Za dodržiavanie pravidiel o hospodárení so SF je zodpovedný poverený zamestnanec zamestnávateľa.
8. Odborová organizácia aktívne spolupracuje so zamestnávateľom na tvorbe rozpočtu a použití SF.

2. Použitie SF sa v zmysle zákona o SF bude realizovať nasledovne:

1.) Peňažná odmena

1. pri životných jubileách zamestnancov 55 rokov veku vo výške 133,- €, ak pracovný pomer v organizácii trval nepretržite najmenej 15 rokov.
2. pri pracovných jubileách 25, 30, 35, 40 rokov za každý rok v trvalom pracovnom pomere 3,32 Eur, ak pracovný pomer v organizácii trval nepretržite najmenej 15 rokov.
3. v prípade skončenia pracovného pomeru z organizačných dôvodov alikvotná časť odmeny, na ktorú by v danom roku vznikol nárok.

2.) Úmrtie

1. na zakúpenie venca pri úmrtí zamestnanca, ak sa poslednej rozlúčky zúčastní zástupca zamestnávateľa, alebo odborového orgánu, peňažnú sumu vo výške 16,60 €.

 3.) Liečebná starostlivosť a regenerácia

1. rehabilitáciu do výšky 6,64 € pri návšteve rehabilitačného zdravotného zariadenia na základe písomnej žiadosti a pokladničného dokladu.
2. Zamestnancovi bude poskytnutý príspevok k cene poukazu na ambulantnú kúpeľnú liečbu vo výške 16,60 € raz za dva roky.
3. Zamestnávateľ poskytne pre zamestnancov príspevok na regeneráciu pracovnej sily zakúpením permanentiek do sauny a na masáže.

4.) Kultúrna, spoločenská a vzdelávacia činnosť :

Zo sociálneho fondu sa poskytne príspevok na organizovanie divadelných predstavení, spoločenských posedení so zamestnancami odchádzajúcimi do dôchodku, so začínajúcimi pedagogickými zamestnancami, s bývalými zamestnancami, s pedagogickými zamestnancami materských a základných škôl, s nepedagogickými zamestnancami škôl a školských zariadení a školských jedální, školení v otázkach BOZP a pracovnoprávnych vzťahoch, od výšky 3,32 € do výšky 10 Eur na osobu.

 5.) Časť zostatku sociálneho fondu sa použije na realizáciu podnikovej sociálnej politiky vo forme poskytnutia jednorazových nákupných poukážok a to:

1. pre každého zamestnanca zamestnaného na plný pracovný úväzok s odpracovanou dobou 12 mesiacov v kalendárnom roku v hodnote od 50,- € do 80 €.
2. a pre každého zamestnanca zamestnaného na čiastočný pracovný úväzok, alebo s odpracovanou dobou menej ako 12 mesiacov sa úmerne upraví táto suma podľa % úväzku a podľa počtu odpracovaných plných mesiacov v kalendárnom roku, zaokrúhlené na 5 Eur.

 6.) Zmluvné strany sa dohodli podľa ust. § 152 ods. 3 Zákonníka práce a ust. § 7 ods. 2 zákona č. 152/1994 Z. z. o sociálnom fonde v znení neskorších predpisov, že náklady na stravovanie budú hradené podľa uvedenej skladby ceny stravovacej poukážky.

 Skladba ceny stravovacej poukážky v eurách

|  |  |  |
| --- | --- | --- |
|  |  |  |
| Skladba ceny stravného lístka | ZUŠ-MA Kolárovo | CVČ Kolárovo |
| Z rozpočtu zamestnávateľa | 2,50  | 2,75  |
| Z prostriedkov soc. fondu | 0,50 | 0,00 |
| Hradí stravník | 1,50 | 2,25 |
| Celková cena stravného lístka | **4,50** | **5,00** |

# Ďalšie príspevky zo sociálneho fondu zamestnávateľ poskytne podľa zásad pre používanie sociálneho fondu.

# *Článok 10*

#### **Záverečné ustanovenia**

1. Kolektívna zmluva nadobúda platnosť dňom podpisu zmluvnými stranami.

2. Ktorákoľvek zo zmluvných strán má právo navrhnúť zmeny alebo dodatky ku KZ. Ich prijímanie sa riadi ustanoveniami týkajúcimi sa KZ. Prijaté zmeny a dodatky k tejto KZ sú jej neoddeliteľnou súčasťou.

3.

1. KZ a jej obsah sa môžu meniť len po dohode oboch zmluvných strán, na základe písomného návrhu na zmenu KZ jednou zo zmluvných strán. Dohodnuté zmeny sa označia ako ” dodatok KZ“ a číslujú sa v poradí, v akom sú uzatvorené.
2. Zmluvné strany sa zaväzujú dodatkom ku KZ zmeniť ustanovenia KZ, ak to vyplýva zo zmeny všeobecne záväzných právnych predpisov a ustanovenia KZ, ktoré zakladajú finančné nároky v závislosti od prideleného rozpočtu na rok 2022. Zmluvné strany môžu po vzájomnej dohode doplnkom k tejto KZ zmeniť aj iné ustanovenia tejto KZ.
3. Na základe dodatku ku KZ sa vydá a podpíše úplne znenie KZ.
4. Zmluvné strany uschovajú túto KZ po dobu 5 rokov od skončenia jej účinnosti.
5. Kolektívna zmluva je vyhotovená v 6 exemplároch. Každá zo zmluvných strán dostane toľko exemplárov, koľko zástupcov za zmluvnú stranu kolektívnu zmluvu podpísalo.
6. 1. Zamestnávateľ sa zaväzuje po podpísaní KZ túto rozmnožiť a v 3 rovnopisoch ju doručiť zástupcom odborových organizácií na jednotlivých škôl a školských zariadeniach v lehote 15 dní od jej podpísania.
	2. Odborová organizácia sa zaväzuje zabezpečiť oboznámenie zamestnancov zamestnávateľa s obsahom tejto KZ do 30 dní od jej uzatvorenia.
	3. Novo prijímaných zamestnancov do pracovného pomeru oboznámi zamestnávateľ s touto KZ v rámci plnenia povinnosti v zmysle § 42 ods. 2 ZP.
7. Táto KZ je platná do podpísania novej KZ.
8. Zmluvné strany vyhlasujú, že túto KZ si prečítali, súhlasia s jej obsahom

 a preto ju na znak toho podpisujú.

Kolárovo, dňa ..... .... .2022

Árpád Horváth, primátor mesta Kolárovo ....................................

Mgr. Mariana Marosiová, riaditeľka MŠ Brnenské ....................................

Helena Pálovicsová, riaditeľka MŠ Lesná 10 ...................................

PaedDr. László Kulich, riaditeľ CVČ ...................................

Ján Paszmár, riaditeľ ZUŠ-MA .....................................

Bc. Anikó Szabó, predsedkyňa ZO OZ PšaV v Kolárove ...................................